CELEX: 62016CN0496
Language: da
Date: 2016-09-16 00:00:00
Title: Sag C-496/16: Anmodning om præjudiciel afgørelse indgivet af Hanseatisches Oberlandesgericht in Bremen (Tyskland) den 16. september 2016 — straffesag mod Pál Aranyosi

19.12.2016   
            
            
               DA
            
            
               Den Europæiske Unions Tidende
            
            
               C 475/11
            
         Anmodning om præjudiciel afgørelse indgivet af Hanseatisches Oberlandesgericht in Bremen (Tyskland) den 16. september 2016 — straffesag mod Pál Aranyosi
   (Sag C-496/16)
   (2016/C 475/16)
   Processprog: tysk
   
      Den forelæggende ret
   
   Hanseatisches Oberlandesgericht in Bremen
   
      Tiltalt i straffesagen
   
   Pál Aranyosi
   
      Den anden part: Generalstaatsanwaltschaft Bremen
   
      Præjudicielle spørgsmål
   
   
               1)
            
            
               Skal artikel 1, stk. 3, artikel 5 og artikel 6, stk. 1, i Rådets rammeafgørelse af 13. juni 2002 om den europæiske arrestordre og om procedurerne for overgivelse mellem medlemsstaterne (1) (2002/584/RIA) fortolkes således, at den fuldbyrdende medlemsstat i forbindelse med en afgørelse om udlevering med henblik på retsforfølgning kun skal udelukke, at der er reel risiko for umenneskelig eller nedværdigende behandling af tiltalte som omhandlet i artikel 4 i Den Europæiske Unions charter om grundlæggende rettigheder på grund af forholdene under frihedsberøvelse i det første fængsel, som tiltalte indsættes i efter overførslen til den udstedende medlemsstat?
            
         
               2)
            
            
               Skal den fuldbyrdende medlemsstat i forbindelse med afgørelsen også udelukke, at der er reel risiko for umenneskelig eller nedværdigende behandling af tiltalte på grund af forholdene under frihedsberøvelse i det efterfølgende fængsel i tilfælde af domfældelse?
            
         
               3)
            
            
               Skal den fuldbyrdende medlemsstat udelukke denne risiko for tiltalte også i tilfælde af mulige overførsler til andre fængsler?
            
         
      (1)  EUT L 190, s. 1